मां की फोटो शेयर कर कंगना ने बॉलीवुड पर साधा निशाना, बोलीं- मेरा एटीड्यूड मेरी फैमिली से आया है
Kangana Ranaut Latest Twitter Post; Follow Bollywood & Hindi Movies News, Latest Analysis On Dainik Bhaskar  अब हाल ही में उन्होंने ट्विटर हैंडल पर मां आशा रनोट की तस्वीर शेयर की है, साथ ही उन्होंने मां के लिए बेहद इमोशनल पोस्ट लिखा
एक्ट्रेस कंगना रनोट सोशल मीडिया पर काफी एक्टिव रहती हैं। अब हाल ही में उन्होंने ट्विटर हैंडल पर मां आशा रनोट की तस्वीर शेयर की है, साथ ही उन्होंने मां के लिए बेहद इमोशनल पोस्ट लिखा है। फोटो शेयर करते हुए कंगना ने बताया कि उनकी मां आज भी खेत में 7-8 घंटे तक काम करती हैं और मेहमानों को खुद चाय और खाना बनाकर देती हैं।
कंगना बताती हैं कि अगर उन्हें लग्जरी लाइफ देने की कोशिश करो तो वो डांट देती हैं। मां के लिए लिखा गया कंगना का ये पोस्ट सोशल मीडिया पर बेहद सुर्खियों में है। फैंस उनके डाउन टू अर्थ नेचर की तारीफ कर रहे हैं।
मेरी माता जी रोज 7-8 घंटे खेती करती हैं- कंगना 
कंगना ने अपनी मां की एक फोटो सोशल मीडिया पर शेयर की है, जिसमें वो किसी साधारण महिला की खेत में काम करते हुए नजर आ रही हैं। कंगना ने कैप्शन में लिखा- ‘ये मेरी माता जी हैं, रोज 7-8 घंटे खेती करती हैं। अक्सर घर पर लोग आते हैं और उनसे कहते हैं कि हमें कंगना की मम्मी से मिलना है। वो बड़े ही शांत स्वभाव से हाथ धोकर उन्हें चाय पानी देकर करती हैं, मैं ही उनकी मां हूं। मेहमानों की आंखें फटी की फटी रह जाती हैं। वो हैरान हो जाते हैं और पैर पड़ जाते हैं।’
क्वीन कंगना आगे कहती हैं- ‘एक बार मैंने कहा इतने लोग घर पर आते हैं, क्या जरूरत है सबको खुद चाय-खाना बनाकर देने की। इस पर उन्होंने कहा- नहीं बेटा, जो आपको इतना चाहते हैं, हमारा सौभाग्य है कि हम उनकी सेवा करते हैं।’
वो मुंबई में नहीं रहना चाहती, विदेश नहीं जाना चाहती- कंगना 
कंगना ने आगे लिखा- ‘धन्या हैं मेरी माता जी और उनका चरित्र। बस एक ही शिकायत है, वो फिल्म सेट पर नहीं आना चाहती है। बाहर खाना नहीं खाना चाहती हैं, सिर्फ घर पर ही खाना खाएंगे। वो मुंबई में नहीं रहना चाहती हैं, विदेश नहीं जाना चाहती हैं और अगर हम कभी फोर्स करते हैं तो जबरदस्त डांट पड़ती है। इनके चरणों में रहें भी तो कैसे रहें।’
मैं पॉलिटिशियन, ब्यूरोक्रेट्स और बिजनेसमैन के परिवार से आती हूं- कंगना 
अगले ट्वीट में कंगना ने बताया कि मां उनकी वजह से अमीर नहीं हैं, बल्कि ये सब कुछ उनके पास पहले से ही था। उन्होंने लिखा- ‘कृपया ध्यान दें, मां मेरी वजह से अमीर नहीं हुई है, बल्कि सब कुछ उनके पास पहले से ही था।
कंगना आगे लिखती हैं- ‘मैं पॉलिटिशियन, ब्यूरोक्रेट्स और बिजनेसमैन के परिवार से आती हूं। मॉम 25 सालों से टीचर हैं, फिल्म माफिया को समझना चाहिए कि मेरा एटीट्यूड कहां से आता है और मैं उनकी तरह शादियों में डांस और घटिया चीजें क्यों नहीं करती।’
बॉलीवुड माफिया ने मुझे जेल भेजने की कोशिश की- कंगना
बॉलीवुड पर निशाना साधते हुए कंगना ने आगे लिखा- भिखारी फिल्म माफिया ने मेरे एटीट्यूड को मेरा एरोगेंस कहा। क्योंकि मैं दूसरी लड़कियों की तरह हंसने, आइटम नंबर नहीं करने, शादियों में नाचने, रात को बुलाए जाने पर हीरो के कमरों में जाने से साफ मना कर दिया। इस कारण उन्होंने मुझे पागल करार दिया, मुझे जेल भेजने की कोशिश की।’
मैंने सब कुछ गिरवी रखकर फिल्म बनाई है- कंगना 
फिल्म इमरजेंसी के बारे में बात करते हुए कंगना ने लिखा- 'खुद को सुधारने की जगह बॉलीवुड माफिया मुझे सुधारने चले हैं, लेकिन चक्कर ये हैं कि मुझे अपने लिए कुछ भी नहीं चाहिए। मैंने अभी अपना सब गिरवी रखकर एक फिल्म बनाई है।'
बॉलीवुड पर तंज कसते हुए कंगना ने लिखा- ‘रक्षसों का सफाया होगा, तब मुझे कोई ब्लेम नहीं करेगा।’
